Prime Willow-JeanWILLOW-JEAN PRIME (Labour): Tuatahi māku e Te Māngai o Te Whare he mihi poto tēnei pea koinā te mea ko tēnei tō tau tuatahi kotahi i roto i tēnei Whare. Hari huritau mō tō whai tūranga hei Māngai mō Te Whare.[Firstly for me to the Speaker of the House this is a short acknowledgment because this is your first year one year in this House. Congratulations on your anniversary of being appointed Speaker of the House.]SPEAKER: And now to the bill. Thank you.WILLOW-JEAN PRIME: Āe ka huri ahau ki te pire ināianei e rongo atu ana ahau i wō whakatau. E mihi ana ki Te Minita nāna i kawe mai tēnei pire ki roto i Te Whare Pāremata. E mihi hoki ana ki Te Komiti mō te Taiao me te heamana arā ko Dr Deborah Russell me te nui o ngā kaitono. Neke atu i te whitu mano tāngata i tono mai mō tēnei kaupapa mō tēnei pire. Te nuinga o rātou neke atu i te 86 paiheneti i tautoko i tēnei pire. Nā e hiahia ana ahau ki te kōrero mō tētahi o ngā kaitono arā ko Te Patu Harakeke he iwi nō roto o Te Tai Tokerau ō rātou āwangawanga mō te whakamahanatanga o te ao. He hapū noho ki te takutai moana. E āwangawanga ana rātou mō ngā rā kei te heke mai. E kaha tautoko ana rātou i tēnei pire. Engari ko tētahi kōrero me whakawhānui ake pea. Hei whakaarotanga; whakaarotanga tēnā mō Te Minita. Tētahi atu o ngā kaitono nō Te Whare Wānanga o Wikitōria nō te rōpū tauira ko Tamatha Paul te kaikōrero. Ahakoa ehara ahau i te mema i runga i Te Komiti o te Taiao i reira ahau i taua wā. I rongo ahau i a rātou e kōrero ana mō ō rātou āwangawanga mō ngā rā e heke mai ana. Me pēhea tō rātou ao ki te kore e whakature tēnei ture tēnei pire i te rā nei? E hiahia ana ahau ki te mihi ki a rātou mō tō rātou tū kaha ki te tautoko i tēnei kaupapa i tēnei pire. Ko te kaupapa o tēnei pire ko te kaitiakitanga ko te manaakitanga; ko te kaitiakitanga mō ngā rā mō ngā uri e whakaheke ana. Nō reira i runga i tērā e kaha tautoko ana ahau i tēnei pire. E tautoko ana ahau i te whakairinga o tēnei pire ki Te Whare. He hōnore tēnei māku ko tēnei te pānuitanga tuatoru o tēnei pire. Nō reira e tautoko ana ahau e whakairi ana ahau ko te pae tawhiti whakamaua kia tata whakamaua kia tina. Haumi e hui e tāiki e.[Yes I will now turn to the bill—I hear your direction. I acknowledge the Minister who has brought this bill to Parliament. I also acknowledge the Environment Committee and its chair Dr Deborah Russell and the large number of submitters. Over 7000 people submitted on this topic on this bill. Most of them over 86 percent were in support of this bill.Now I would like to speak about one of the submitters namely Te Patu Harakeke a tribe from within Te Tai Tokerau—their anxieties about global warming. They are a subtribe living on the coast. They are concerned about the future. They strongly support this bill. But there is one statement to make: it should perhaps be broader. Food for thought—this is food for thought for the Minister.One of the other submitters was from Victoria University from the student group. Tamatha Paul was the spokesperson. Albeit I am not a member of the Environment Committee I was there at that time. I heard them speaking about their concerns for the future. What would their world be like if this legislation was not passed this bill today? I want to thank them for their strong stand in support of this matter this bill.The focus of this bill is guardianship and protection; guardianship for tomorrow for the descendants who are coming. Therefore on that note I strongly support this bill. I support it being passed in this House. This is an honour for me; this is the third reading of this bill. Therefore I support I uphold it bringing the distant horizon closer so that we can grasp it and make it manifest. We are ready to progress together.]